на съдействие от страна на Changmao Biochemical експортните цени бяха установени въз основа на базата данни по член 14, параграф 6 в съответствие с член 18 от основния регламент.
 2.1.3. Сравнение
 (50)
 Комисията сравни нормалната стойност и така определената експортна цена въз основа на цената франко завода. Когато това беше обосновано от необходимостта да се направи обективно сравнение, експортната цена и нормалната стойност бяха коригирани за разликите, засягащи цените и тяхната сравнимост, в съответствие с член 2, параграф 10 от основния регламент.
 (51)
 Въз основа на данните от искането за преглед с оглед изтичане на срока на действие мерките беше направена корекция на експортната цена за морско навло (0,07 EUR/kg), разходите за обработка (0,007 EUR/kg) и вътрешен товарен превоз (0,014 EUR/kg).
 (52)
 Съгласно митата върху вноса и износа, публикувани от китайските митнически органи, данъкът добавена стойност („ДДС“), който се налага върху китайския износ на продукта, предмет на прегледа, можеше да бъде само частично възстановен по време на РПРП: наложеният върху износа данък беше 17 %, от които след това бяха възстановени 9 %. Ето защо Комисията използва както нормалните стойности, така и експортните цени с включен ДДС и коригира нормалната стойност, така че да съответства на ставката на ДДС, приложима върху износа след възстановяване, където е възможно. Нормалната стойност беше коригирана съответно с 8 %.
 (53)
 Според своя годишен доклад за 2016 г. (16) Changmao Biochemical произвежда продукта, предмет на прегледа, като използва „синтетичния“ метод на производство, докато аржентинският производител използва „естествения“ метод на производство. Съгласно данните от проучването на пазара (17), публикувано наскоро след РПРП, синтетичната винена киселина е „много по-евтин вариант“, отколкото естествената винена киселина. При настоящото разследване липсваше подробна информация за производствените разходи. Ето защо, за да бъде взета предвид разликата в методите на производство, нормалната стойност, определена въз основа на искането за преглед с оглед изтичане на срока на действие на мерките, беше намалена с [30 %—40 %] (18), така че да отразява разликата между разходите за естествения процес и синтетичния процес въз основа на констатациите от частичния междинен преглед, приключен с Регламент за изпълнение (ЕС) No 626/2012. В тази връзка разликата между продажната цена на продукта, предмет на прегледа, и конструираната стойност в Аржентина, определена по време на частичния междинен преглед, беше приложена към нормалната стойност, определена в рамките на настоящия преглед, както е посочено в съображение 48. Конструираната стойност, определена по време на частичния междинен преглед, се основаваше на производствения разход в Аржентина, като суровината, използвана в Аржентина, беше заменена със средната пазарна цена на бензена (използвана в синтетичния метод на производство) и беше добавено съотношение за разходите за продажба, общите и административните разходи, и печалбата.
 (54)
 Следва да се отбележи, че за разлика от Регламент за изпълнение (ЕС) No 626/2012 при изчисленията на дъмпинговия марж в настоящото разследване не бяха взети предвид възможните разлики за видове L+ и DL на продукта, посочени в съображение 30. Това се дължи на липсата на съдействие от страна на китайските производители износители и произтичащата от това липса на всякаква информация относно изнасяните видове на продукта.
 2.1.4. Дъмпингов